VIDEO Uraganul Iga! Swiatek s-a dezlănțuit în finala de la Indian Wells și a câștigat al optulea trofeu WTA Masters 1000
Iga Swiatek (22 de ani) s-a impus în finala Masters-ului de la Indian Wells.
Liderul WTA a învins-o, fără drept de apel, pe Maria Sakkari, scor 6-4,6-0, la finalul unui meci care a durat doar 69 de minute.
În urma acestui succes, Iga Swiatek a ajuns la opt succese în turneele WTA Masters 1000, la care se adaugă și cele patru trofee de Grand Slam.
Rack 'em up, Iga! ????
March 17, 2024
Ce a declarat Iga Swiatek despre presiunea rezultatelor
Iga Swiatek este cea mai bogată sportivă din lume, în anul 2023, iar performanțele financiare sunt confirmate pe terenul de tenis, unde a acumulat $24,592,763 până la vârsta de 22 de ani și jumătate.
Cvadruplă campioană de Grand Slam, jucătoarea de tenis din Polonia a dezvăluit că nu s-a putut opri din plâns atunci când a aflat despre retragerea australiencei Ashleigh Barty, în fața căreia a pierdut ambele meciuri directe.
Poloneza a precizat că acum, după ce a încheiat doi ani la rând pe prima poziție a clasamentului WTA, o înțelege pe Ashleigh Barty și pricepe mai bine motivele pentru care australianca a decis să se retragă din tenis la doar 25 de ani.
"Când am văzut videoclipul pe care l-a făcut pe Instagram explicând motivele pentru plecarea ei din tenis, am început să o înțeleg, dar acum, după ce știu ce înseamnă să fii numărul 1 în lume, o înțeleg mult mai bine.
Ash mi-a oferit o lecție importantă în viața mea, cum ar fi să nu-mi dau libertatea de a lua decizii proprii, fără ca opinia altor oameni să îmi ghideze acțiunile.
Acest lucru m-a ajutat să continui să câștig titluri de Grand Slam și să acumulez săptămâni în vârful clasamentelor, iar de fiecare dată când mă simt puțin nesigură, îmi amintesc asta", a spus Iga Swiatek, în interviul acordat Tennis Majors.
Urmăriți SPORT.RO și pe Google News